open-index/open-wikipedia-markdown huggingface dataset:
Kapsoni

**Kapsoni** eli juoksutusriimu on hevosen juoksutuksessa käytettävä varuste. Kapsonin turpahihnassa on kolme metallilenkkiä, joista keskimmäiseen juoksutushihna kiinnitetään. Kahteen reunimmaiseen voidaan kiinnittää ohjat esimerkiksi ohjasajoa varten.

## Katso myös
* Riimu
Ron Wyden

**Ronald Lee "Ron" Wyden** (s. 3. toukokuuta 1949 Wichita, Kansas) on yhdysvaltalainen demokraattipoliitikko. Hän on istunut 6. helmikuuta 1996 alkaen Yhdysvaltain senaatin jäsenenä Oregonista. Tätä ennen hän toimi vuosina 1981–1996 Yhdysvaltain edustajainhuoneen jäsenenä. Sukutaustaltaan Wyden on saksanjuutalaisia.   

## Lähteet

## Aiheesta muualla
Sheldon Whitehouse

**Sheldon Whitehouse** (s. 20. lokakuuta 1955 New York) on yhdysvaltalainen demokraattipoliitikko ja lakimies. Hän on istunut 3. tammikuuta 2007 alkaen Yhdysvaltain senaatin jäsenenä Rhode Islandilta.

## Lähteet
Lindsey Graham

**Lindsey Olin Graham** (s. 9. heinäkuuta 1955 Central, Etelä-Carolina, Yhdysvallat) on yhdysvaltalainen republikaanipoliitikko, lakimies ja entinen sotilas.

Graham opiskeli oikeustieteitä Etelä-Carolinan yliopistossa, josta hän valmistui oikeustieteen maisteriksi (J.D.) vuonna 1981. Valmistumisensa jälkeen Graham palveli Yhdysvaltain ilmavoimissa 1982–1988, Etelä-Carolinan kansalliskaartissa 1989–1995 ja ilmavoimien reservissä vuodesta 1995 vuoteen 2015.

Graham  toimi yhden kauden ajan Etelä-Carolinan osavaltionkongressin alahuoneessa ennen valintaansa Yhdysvaltain edustajainhuoneeseen 1995, jossa hän työskenteli aina vuoteen 2003 saakka. Hänet valittiin Yhdysvaltain senaatin jäseneksi Etelä-Carolinasta vuonna 2002 ja hän aloitti virkakautensa seuraavan vuoden alussa. Hänet valittiin uudelleen senaattiin 2008, 2014 ja 2020

Graham pyrki vuoden 2016 presidentinvaaleissa republikaanien presidenttiehdokkaaksi, mutta hän vetäytyi kilpailusta jo aikaisessa vaiheessa. Vetäytymisensä jälkeen Graham tuki ensin Jeb Bushia ja tämän vetäydyttyä Ted Cruzia. Graham kritisoi esivaalien aikana ja vielä niiden jälkeenkin voimakkaasti Donald Trumpia, vaikka tämä valittiin republikaanisen puolueen presidenttiehdokaaksi. Myöhemmin Graham on kuitenkin ilmaissut tukensa Trumpille, ja häntä pidetään tämän läheisenä liittolaisena.

## Kunnianosoituksia

*  Ruhtinas Jaroslav Viisaan ritarikunta (Ukraina, 2023)

## Lähteet
Khe Sanh

**Khe Sanh** on Hướng Hoán aluepääkaupunki, Quảng Trịn provinssissa, Vietnamissa. Se sijaitsee 63 kilometriä länteen provinssin pääkaupungista Đông Hàsta. Vuoden 2009 väestönlaskennan mukaan kaupungissa asui 10&nbsp;281.

## Historia
### Amerikkalaistukikohta

Khe Sanh Combat Base oli Yhdysvaltain merijalkaväen tukikohta Etelä-Vietnamissa Vietnamin sodassa. Lentokenttä ja tukikohta rakennettiin syyskuussa 1962. Khe Sanhin tukikohta hylättiin heinäkuussa 1968, koska se oli osoittautunut haavoittuvaiseksi tykistötulelle. Merijalkaväen 3. divisioona rakensi sen tilalle liikkuvan tulitukikohdan. Khe Sanh otettiin uudelleen käyttöön vuonna 1971 operaatio Lam Son 719:n yhteydessä. Vuotta myöhemmin se hylättiin uudelleen, kun Yhdysvaltain joukot irrottautuivat sodasta. Pohjois-Vietnamin joukot miehittivät vuonna 1973 aution tukikohdan ja käytti sitä kuriirilentoihin etelään. Nykyisin tukikohdassa on museo, ja suurin osa sen alueesta on joko viidakkoa tai kahvi- ja banaaniviljelmiä. Itse lentokentällä ja sen kiitotiealueilla ei kuitenkaan kasva mitään.

### Taistelu

Taistelut alkoivat helmikuussa 1968 ns. "Hill Fights" -nimellä tunnetuilla kahakoilla kukkuloiden omistamisesta, jotka myöhemmin laajenivat Tet-hyökkäyksen jälkeen Khe Sanhin taisteluksi. 

Kenraali Võ Nguyên Giáp arveli kykenevänsä toistamaan Điện Biên Phủn taistelun menestyksen Khe Sanhissa, ja keskitti valtavat määrät Pohjois-Vietnamin joukkoja Khe Sanhia vastaan. Merijalkaväki kuitenkin puolusti tukikohtaa menestyksellisesti, ja toisin kuin Điện Biên Phủnta, tukikohtaa kyettiin huoltamaan ilmasta käsin. Taistelu päättyi lopulta Pohjois-Vietnamin musertavaan tappioon.

Bruce Springsteenin laulussa Born in the USA mainitaan ja Barack Obama mainitsi virkaanastujaispuheessaan Khe Sanhin taistelun.

## Lähteet

## Aiheesta muualla

* Lonely Planet
Jack Reed

**John Francis ”Jack” Reed** (s. 12. marraskuuta 1949 Providence, Rhode Island) on yhdysvaltalainen demokraattipoliitikko ja lakimies. Hän on tammikuusta 1997 lähtien toiminut Yhdysvaltain senaatin jäsenenä Rhode Islandista, jossa hänen nykyiten kautensa päättyy tammikuussa 2021.

Ennen senaattia Reed toimi Yhdysvaltain edustajainhuoneessa vuosina 1991–1997.

## Lähteet
Bob Casey Jr.

**Robert Patrick “Bob” Casey Jr** (s. 13. huhtikuuta 1960 Scranton, Pennsylvania) on yhdysvaltalainen lakimies ja poliitikko Pennsylvaniasta. Hän kuuluu demokraatteihin ja hän edusti Pennsylvanian osavaltiota Yhdysvaltain senaatissa vuosina 2007–2025. Hän hävisi senaatin vaalit vuonna 2024 republikaani Dave McCormickille.

Caseyn isä Bob Casey, Sr. eli Robert P. Casey toimi Pennsylvanian kuvernöörinä. Myös Bob Casey Jr. on pyrkinyt Pennsylvanian kuvernööriksi vuonna 2002, mutta häntä ei tuolloin valittu. 

## Lähteet
Aleksandr Lebedev

**Aleksandr Jevgenjevitš Lebedev** (, s. 16. joulukuuta 1959 Moskova, Neuvostoliitto) on venäläinen oligarkki. Hän on suursijoittaja, joka omistaa muun muassa kolmanneksen Aeroflot-lentoyhtiöstä sekä osuuden Novaja gazeta -sanomalehdestä. Hän on myös Yhtenäinen Venäjä -puolueen kansanedustaja Venäjän duumassa.

Lebedev on kauppatieteiden tohtori Moskovan kansainvälisten suhteiden yliopistosta (). Liike-elämän aikakauslehti Forbes listasi maaliskuussa 2007 hänet maailman 237. rikkaimmaksi henkilöksi. Lebedev on naimisissa ja hänellä on yksi lapsi, Jevgeni Lebedev, joka on Yhdistyneen kuningaskunnan ylähuoneen jäsen.

## Henkilöhistoria
Aleksandr Lebedev aloitti uransa KGB:n vakoojana Neuvostoliiton Lontoon suurlähetystössä 1980-luvulla. Myöhemmin hän siirtyi yksityiselle sektorille konsultoimaan pankkeja sekä tämän jälkeen hän osti itselleen pankin. 

Vuodesta 2003 asti Lebedev on toiminut duumassa kansanedustajana. Hänet valittiin aluksi duumaan Rodina-puolueen edustajana, mistä hän siirtyi Yhtenäinen Venäjä -puolueen riveihin.

Aleksandr Lebedev on ollut ajoittain aktiivinen Venäjän viranomaisten kritisoija. Kritiikki on kohdistunut Venäjän korruptioon ja itsevaltaiseen hallintotapaan. Hän haluaa oikeudellisilla toimilla siivota korruptoineet poliitikot ja liikemiehet pois Venäjän johdosta. Lebedev ei kuitenkaan ole hyökännyt  presidentti/pääministeri Vladimir Putinia tai Dmitri Medvedeviä vastaan. Sen vuoksi hän ei ole Venäjän johdon epäsuosiossa. Lebedev uhkasi Venäjän pääministeri Mihail Fradkovia oikeustaistelulla, kun pääministeri viivytteli Aeroflotin konevalinnoissa. Samaten hän on käynyt sanasotaa Moskovan pormestarin Juri Lužkovin kanssa.

Aleksandr Lebedev ja Neuvostoliiton entinen presidentti Mihail Gorbatšov ovat liikekumppaneita. He omistavat yhdessä 49 prosentin osuuden Novaja gazeta -sanomalehdestä. 

Lebedevillä on sijoituksia valtioenemmistöisissä yrityksissä kuten Sberbank (), Gazprom () ja RAO UES ().

Naamioituneet poliisit tekivät 2, marraskuuta 2010 ratsian Lebedevin pankkiin vieden asiapapereita liittyen erään pankin asiakkaan toimiin, ja Lebedev oli itse samaan aikaan pankissa.

## Omistukset media-alalla

Venäjällä Lebedev omistaa osuuden Novaja gazetasta sekä tabloidilehden Moskovski korrespondent. Isossa-Britanniassa Lebedev on omistanut vuodesta 2010 alkaen Independent-sanomalehden. Jo vuonna 2009 hän oli hankkinut 75 % omistusosuuden Evening Standardista.

## Aiheesta muualla
* Aleksandr Lebedevin nettisivut

## Lähteet
B-siipinen

**B-siipinen** () on Kapinaliiton avaruusalus *[[Tähtien sota]]* -universumissa. B-siipinen suunniteltiin *[[Jedin paluu|Star Wars: Episodi VI – Jedin paluu]]* -elokuvaa varten. Se piti nähdä useassa kohtauksessa, mutta vaikean kuvattavuden takia se nähdään selvästi vain parissa kohtauksessa.

B-siipinen on yksi kapinallisten raskaiten aseistettuja hävittäjiä. Aseistuksena sillä on yksi Gyrhil R-9X -laserkanuuna, kaksi Gyrhil 72 -tupla-autoblasteria, kolme ArMek SW-7a -ionikanuunaa ja kaksi Krupx MG9 -protonitorpedoheitintä (joissa kummassakin 6 torpedoa).

Alus on amiraali Gial Ackbarin ja apuna olleiden taitavien Verpine-alusrakentajien suunnittelema. Radikaalin suunnittelun ja suuren asemäärän takia B-siipistä on vaikea hallita, vain taitavimmat lentäjät voivat ohjata alusta. Taitavimmat B-siipipilotit ovat sullustilaisia, mukaan lukien Nien Nunb. B-siipisillä oli iso rooli Endorin taistelussa ja Coruscantin valtaamisessa.

Endorin taistelun jälkeen B-siipisestä tehtiin B-wing/E2 -malli, jossa on lentäjän lisäksi ampuja. Tämä helpottaa B-siipisen ohjausta.

## Muita Kapinaliiton hävittäjiä
*A-siipinen
*U-siipinen
*X-siipinen
*Y-siipinen

## Lähteet
*Tietoa B-siipisestä ''Tähtien sodan'' virallisilta sivuilta
Maailmankaikkeuden ikä

**Maailmankaikkeuden ikä** on alkuräjähdysteorian mukaan alkuräjähdyksen ja nykyhetken välillä kulunut aika. Nykyisen tietämyksen mukaan se on noin 13,82 miljardia vuotta eli 13,82 gigavuotta (Ga).

## Aiempia arvioita
NASA:n Wilkinson Microwave Anisotropy Probe (WMAP) -projektin aiempi arvio maailmankaikkeuden iäksi oli 13,7 miljardia vuotta.

## Lähteet

## Katso myös
* Maailman luomisen ajankohta
Ørsted-mitali

**Ørsted-mitali** on American Association of Physics Teachers -järjestön vuosittain myöntämä mitali. Mitali myönnettiin ensi kerran vuonna 1936 ja se myönnetään henkilölle, joka on saanut aikaan merkittäviä saavutuksia fysiikan opettamisessa. Mitali on nimetty Hans Christian Ørstedin mukaan.

## Palkinnon saaneet
### 1936&ndash;1950
1936 &ndash; William Suddards Franklin
1937 &ndash; Edward Herbert Hall
1938 &ndash; Alexander Wilmer Duff
1939 &ndash; Benjamin Harrison Brown
1940 &ndash; Robert Andrews Millikan
1941 &ndash; Henry Crew
1942 &ndash; *Ei myönnetty*
1943 &ndash; George Walter Stewart
1944 &ndash; Roland Roy Tileston
1945 &ndash; Homer Levi Dodge
1946 &ndash; Ray Lee Edwards
1947 &ndash; Duane Roller
1948 &ndash; William Harley Barber
1949 &ndash; Arnold Sommerfeld
1950 &ndash; Orrin Smith

### 1951&ndash;1970
1951 &ndash; John Hornbeck
1952 &ndash; Ansel Knowlton
1953 &ndash; Richard Sutton
1954 &ndash; Clifford Wall
1955 &ndash; Vernet Eaton
1956 &ndash; George Uhlenbeck
1957 &ndash; Mark Zemansky
1958 &ndash; J. William Buchta
1959 &ndash; Paul Kirkpatrick
1960 &ndash; Robert Pohl
1961 &ndash; Jerrold Zacharias
1962 &ndash; Francis Sears
1963 &ndash; Francis Friedman
1964 &ndash; Walter Christian Michels
1965 &ndash; Philip Morrison
1966 &ndash; Leonard Schiff
1967 &ndash; Edward Purcell
1968 &ndash; Harvey White
1969 &ndash; Eric Rogers
1970 &ndash; Edwin Kemble

### 1971&ndash;1990
1971 &ndash; Uri Haber-Schaim
1972 &ndash; Richard Feynman
1973 &ndash; Arnold Arons
1974 &ndash; Melba Phillips
1975 &ndash; Robert Resnick
1976 &ndash; Victor Weisskopf
1977 &ndash; H. Richard Crane
1978 &ndash; Wallace Hilton
1979 &ndash; Charles Kittel ja Paul E. Klopsteg
1980 &ndash; Gerald Holton
1981 &ndash; Robert Karplus
1982 &ndash; Isidor Isaac Rabi
1983 &ndash; John Wheeler
1984 &ndash; Frank Oppenheimer
1985 &ndash; Sam Treiman
1986 &ndash; Stanley S. Ballard
1987 &ndash; Clifford E. Swartz
1988 &ndash; Norman F. Ramsey
1989 &ndash; Anthony P. French
1990 &ndash; Carl E. Sagan

### 1991&ndash;2010
1991 &ndash; Freeman Dyson
1992 &ndash; Eugen Merzbacher
1993 &ndash; Hans Bethe
1994 &ndash; E. Leonard Jossem
1995 &ndash; Robert Beck Clark
1996 &ndash; Donald Holcomb
1997 &ndash; Daniel Kleppner
1998 &ndash; Edwin Taylor
1999 &ndash; David Goodstein
2000 &ndash; John King
2001 &ndash; Lillian McDermott
2002 &ndash; David Hestenes
2003 &ndash; Edward Kolb
2004 &ndash; Lawrence Krauss
2005 &ndash; Eugene Commins
2006 &ndash; Kenneth Ford
2007 &ndash; Carl Wieman
2008 &ndash; Mildred S. Dresselhaus
2009 &ndash; George Smoot
2010 &ndash; *Ei myönnetty*

### 2011&ndash;
*2011 &ndash; F. James Rutherford
*2012 &ndash; Charles H. Holbrow
*2013 &ndash; Edward Redish
*2014 &ndash; Dean Zollman
*2015 &ndash; Karl Mamola
*2016 &ndash; John Winston Belcher
*2017 &ndash; Jan Tobochnik
*2018 &ndash; Barbara L. Whitten
*2019 &ndash; Gay Stewart
*2020 &ndash; David Sokoloff
*2021 &ndash; Shirley Ann Jackson
*2023 &ndash; Sylvester James Gates

## Lähteet
*American Association of Physics Teachers -järjestön ylläpitämä lista palkinnon saaneista
Eleanor Rigby

”**Eleanor Rigby**” on The Beatles -yhtyeen laulu, jonka on säveltänyt Paul McCartney ja sovittanut osittain George Martin. Laulu julkaistiin ensi kerran vuonna 1966 ilmestyneellä albumilla *[[Revolver (The Beatlesin albumi)|Revolver]]* sekä samanaikaisesti ilmestyneellä singlellä "Yellow Submarine". Eleanor Rigby on yksi Beatlesin omaperäisimmistä lauluista. Sen tunnusomainen piirre on George Martinin tekemä sovitus kahdeksalle jousisoittimelle. Vanhuuden yksinäisyydestä kertovine sanoituksineen laulu edustaa Beatlesin murrosvaihetta, jolloin yhtye oli muuttumassa perinteisestä popyhtyeestä kohti vakavampaa ja kokeilevampaa studioyhtyettä.

Laulu on nimetty Eleanor Bron -nimisen näyttelijättären mukaan, joka esiintyi Beatlesin Help!-elokuvassa. Rigby taas on poimittu Bristolissa sijaitsevan liikkeen nimestä "Rigby & Evens Ltd, Wine & Spirit Shippers". Kuitenkin 1980-luvulla huomattiin, että liverpoolilaisella hautausmaalla, jossa John ja Paul olivat nuorena oleilleet, oli Eleanor Rigby -nimisen henkilön hauta, jonka läheisyydessä oli toisessa hautakivessä nimi McKenzie. McCartney totesi asiasta että nimet olivat varmaankin alitajuisesti syöpyneet heidän mieliinsä.

Beatlesit viimeistelivät laulun sanat yhdessä John Lennonin Kenwoodin kodissa yhdessä ystävänsä Pete Shottonin kanssa, jonka idea oli laittaa viimeiseen säkeistöön McKenzie toimittamaan Eleanor Rigbyn hautajaisia.

Eleanor Rigby sai ilmestymisvuonnaan 1966 arvostetun Grammy-palkinnon. Joissakin musiikkialan hakuteoksissa laulu rinnastetaan klassisiin taidelauluihin (lied). Vuonna 1994 se listattiin *[[Rolling Stone]]* -musiikkilehdessä kaikkien aikojen 137. parhaaksi lauluksi. Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Eleanor Rigby” ylsi sijalle 92.

Laulusta on tehty lukemattomia eri sovituksia ja versioita. Suomeksi sen levytti Topmost.

Instrumentaaliversio kappaleesta löytyy Beatles-albumilta Anthology 2.
## Lähteet
Jim DeMint

**James Warren ”Jim” DeMint** (s. 2. syyskuuta 1951) on yhdysvaltalainen republikaanipoliitikko. Hän edusti Etelä-Carolinaa Yhdysvaltain edustajainhuoneessa vuosina 1999–2005 ja senaatissa vuosina 2005–2013.

DeMint syntyi Greenvillessä Etelä-Carolinassa. Hänellä on kolme sisarusta. Vanhemmat Tom Eugene DeMint ja Betty W. (Rawlings) Batson erosivat poikansa ollessa viisivuotias. DeMint opiskeli Christ Church Episcopal Schoolissa, Wade Hampton High Schoolissa, Tennesseen yliopistossa ja Clemsonin yliopistossa. 

DeMint määriteltiin *[[National Journal]]in* luettelossa maaliskuussa 2007 konservatiivisimmaksi senaattoriksi. 

DeMint erosi senaatista tultuaan valituksi Ed Feulnerin jälkeen konservatiivisen ajatushautomon Heritage Foundationin puheenjohtajaksi. Hän aloitti tehtävässä huhtikuussa 2013.

DeMint on uskonnolliselta taustaltaan presbyteeri. Hänellä ja vaimollaan Debbie Hendersonilla (naimisissa vuodesta 1973) on neljä lasta. 

## Lähteet

## Aiheesta muualla
Luokkasormus

**Luokkasormus** on sormus, jonka koululuokan oppilaat hankkivat yhdessä muistoksi kouluajoista. Yleinen ajankohta hankkia luokkasormus on peruskoulun ala- tai yläluokkien lopussa. Sormuksen sisäpuolelle voidaan kaiverruttaa esimerkiksi oppilaan lempinimi, luokka ja luokkakokouksen kokoontumispäivämäärä.

Luokkasormuksen ideana on, että koko luokka ottaa samanlaisen sormuksen. Luokkasormus kuvastaa yhteenkuuluvuutta ja hyvää luokkahenkeä.

Luokkasormuksien käyttäminen yleistyi Suomessa 1950-luvulla. Sormukset olivat yleensä emaloituja 1980-luvulle asti, jonka jälkeen hopea yleistyi nopeasti. Alkujaan sormuksen sisäpinnalle kaiverrettiin luokkakokouksen päivämäärä, mutta nykyään se harvoin lisätään sormukseen.

## Lähteet
Lokki kivellä

**Lokki kivellä** on Jussi Raittisen ja Eero Luparin yhteinen studioäänite, joka ilmestyi 1971. Levy julkaistiin cd-versiona huhtikuussa 2012. Albumin kappaleiden sanat ovat kaksimielisiä sananmuunnoksia.

## Kappaleet

* Sananmuutostango
* Vinnillä...
* Pehmeät jänikset
* Kuiskaava rallijenkka    
* Vihtori Lettusen blues
* Olli Kujasen murheelliset seikkailut
* Silli kurkus   
* Olli  Kujasen... jatkoa
* Allun piirteet  
* Vaasan linnassa  
* Pil-kullinen soul
* Myllärin slaaguaa 

## Lähteet
* https://www.rmsyke.fi/jussi/diskogrf/lokki_kivella.html
Tim Johnson

**Timothy Peter "Tim" Johnson** (28. joulukuuta 1946 – 8. lokakuuta 2024) oli yhdysvaltalainen lakimies ja demokraattisen puolueen poliitikko. Hän edusti Etelä-Dakotaa Yhdysvaltain edustajainhuoneessa vuosina 1987–1997 ja senaatissa 7. tammikuuta 1997 alkaen. 

Johnson syntyi Cantonissa, Etelä-Dakotassa Ruth Jorinda Ljostveitin ja Vandel Charles Johnsonin pojaksi. Hän kasvoi Vermillionissa ja valmistui Etelä-Dakotan yliopistosta, minkä lisäksi hän suoritti täydentäviä opintoja Michiganin osavaltionyliopistossa. 

Johnson istui vuosina 1979–1982 Etelä-Dakotan edustajainhuoneessa ja vuosina 1983–1986 Etelä-Dakotan senaatissa. Hänellä oli sosiaalityöntekijävaimo Barbara ja kolme lasta. 

Johnson kärsi vakavista terveysongelmista. Hän toipui vuonna 2004 eturauhassyövästä. 13. joulukuuta 2006 hänen aivoissaan kehittyi kesken radiohaastattelun vuoto synnynnäisen arteriovenoosin malformaation johdosta. Leikkaus onnistui, ja Johnson teki paluuta arkirutiineihin. Hän sai kuntoutuksena muun muassa liikunta- ja puheterapiaa.

Maaliskuussa 2013 Johnson ilmoitti, ettei asetu ehdolle enää vuoden 2014 senaatinvaaleissa.

## Lähteet
Kronprinsen

**Kronprinsen** on tornitalo Malmössä, Ruotsin kolmanneksi suurimmassa kaupungissa. Se sijaitsee Malmön läntisessä sisäkaupungissa. Rakennus yltää 82 metrin korkeuteen, ja se on 27-kerroksinen. Sen rakentaminen aloitettiin 1960-luvun alussa, ja se valmistui vuonna 1964. Suunnittelusta vastasi arkkitehtitoimisto Hultin & Lundquist Arkitekter AB. Kronprinsen oli Turning Torson valmistumiseen saakka Ruotsin korkein asuinrakennus.

## Aiheesta muualla
* Emporis.com – Kronprinsen, Malmö
John Thune

**John Randolph Thune** (s. 7. tammikuuta 1961 Pierre, Etelä-Dakota) on yhdysvaltalainen republikaanipoliitikko. Hän on edustanut Etelä-Dakotaa Yhdysvaltain edustajainhuoneessa vuosina 1997–2003 ja senaatissa 3. tammikuuta 2005 alkaen. Hänen nykyinen kautensa senaatissa päättyy tammikuussa 2029. Hän on toiminut Yhdysvaltain senaatin enemmistöjohtajana 3. tammikuuta 2025 lähtien.

Thune oli ensimmäisen kerran ehdolla senaattiin jo vuonna 2002. Senaatinvaalien vuoksi Thune ei hakenut samaan aikaan valittuun Etelä-Dakotan kuvernöörin virkaan, johon hänet oltaisiin hyvin todennäköisesti valittu. Thune hävisi vaaleissa Tim Johnsonille ainoastaan 524 äänellä (0,15&nbsp;%:n ero). Hän asettui kuitenkin uudelleen ehdolle ja voitti Tom Daschlen 2. marraskuuta 2004 4&nbsp;508 äänellä (sai 50,5&nbsp;% äänistä). 

Thune on avoimesti kannattanut homoliittojen kieltämistä Yhdysvaltain perustuslaissa.

## Lähteet
Anthony Le Tallec

**Anthony Le Tallec** (s. 3. lokakuuta 1984 Hennebont, Bretagne) on ranskalainen jalkapalloilija. Hän on pelipaikaltaan hyökkääjä tai hyökkäävää keskikenttäpelaajaa.

## Ura
Le Tallec saapui Liverpooliin vuonna 2001 yhdessä serkunsa Florent Sinama-Pongollen kanssa, kun he olivat tehneet vaikutuksen Gérard Houllieriin 17-vuotiaiden maailmanmestaruuskilpailuissa. Hän sai kuitenkin vähän peliaikaa seurassa ja oli lainalla Saint-Étiennessä, Sunderlandissä ja FC Sochaux'ssa.

Lopulta vuonna 2007 hän jätti Liverpollin ja siirtyi Le Mansiin, jossa hän nousi takaisin ranskalaisen jalkapallomaailman tietoisuuteen kuuluen seuran avauskokoonpanoon. Kauden 2009/10 jälkeen Le Mans putosi Ligue 1:stä ja Le Tallec siirtyi nelivuotisella sopimuksella AJ Auxerreen. Hän edusti Auxerrea kaksi kautta pelaten 69 liigaottelua seuran paidassa. Syyskuun alussa 2012 Le Tallec siirtyi Valenciennesiin.

## Lähteet
Bob Corker

**Robert Phillips ”Bob” Corker, Jr.** (s. 24. elokuuta 1952 Orangeburg, Etelä-Carolina) on yhdysvaltalainen republikaanipoliitikko ja menestynyt liikemies. Hän toimi Chattanoogan pormestarina vuosina 2001–2005. 
 
Corker pyrki Yhdysvaltain senaattiin epäonnistuneesti ensimmäistä kertaa vuonna 1994. Hän sai paikan Tennesseen edustajana 3. tammikuuta 2007. Hän jätti senaatin tammikuussa 2019.

## Lähteet

## Aiheesta muualla
Fushë Kosova

**Fushë Kosova** (, ) on kaupunki ja kunta Kosovossa. Se sijaitsee 8 kilometriä lounaaseen Pristinasta, Kosovon pääkaupungista. Kunnan väkiluku on noin 39&nbsp;000 asukasta.

## Historia
Fushë Kosova tunnetaan myös taistelukenttänä (*Polje* kunnan serbiankielisessä nimessä kääntyy serbiaksi ’pelto, kenttä’). Alueen tasangoilla käytiin nimittäin vuonna 1389 kuuluisa Kosovo Poljen taistelu, jossa serbit ja turkkilaiset taistelivat keskenään ja jonka turkkilaiset voittivat. Kosovo Poljen taistelulla on tärkeä asema serbien identiteetille, ja se on yksi suurimmista syistä, miksi Serbia vastustaa Kosovon itsenäisyyttä. Vuonna 1989 yli miljoona serbiä osallistui Kosovo Poljen taisteluiden 600-vuotisjuhliin.

## Lähteet

## Aiheesta muualla

* OSCE Profile of Fushë Kosovë
* SOK Kosovo and its population
Kay Bailey Hutchison

**Kay Bailey Hutchison** (synt. **Kathryn Ann Bailey**, 22. heinäkuuta 1943 Galveston, Texas) on yhdysvaltalainen republikaanipoliitikko. Hän sai 14. kesäkuuta 1993 paikan Yhdysvaltain senaatissa Texasin edustajana, kun hänet valittiin kesken kauden tyhjäksi jääneeseen virkaan. Hutchison ei hakenut enää vuonna 2012 jatkokaudelle, ja hänen viimeinen kautensa senaatissa päättyi tammikuussa 2013. Presidentti Donald Trump nimitti Hutchisonin Yhdysvaltain pysyväksi edustajaksi Natoon vuonna 2017. Senaatti hyväksyi nimityksen 3. elokuuta 2017.

## Elämä
Hutchison syntyi Galvestonissa ja kasvoi La Marquessa, Texasissa. Hän valmistui Texasin yliopistosta Austinissa ja Texasin yliopiston School of Law’sta. Hän tuli vuonna 1972 valituksi Texasin edustajainhuoneeseen, jossa hän oli vuoteen 1976 saakka. 1982 Hutchison oli epäonnistuneesti ehdolla Yhdysvaltain edustajainhuoneeseen. Hän jätti politiikan hetkeksi sivuun ja menestyi liikealalla. 

Hutchison valittiin ensimmäiselle täydelle kaudelleen senaattiin vuonna 1994. Hän tuli valituksi uudelleen 2000 ja 2006; jo vuonna 2004 huhuttiin Hutchisonin aikeista asettua ehdolle Texasin kuvernööriksi, mutta 17. kesäkuuta 2005 hän ilmoitti hakevansa sen sijaan uutta kautta senaatissa. 

Hutchison on toiminut Yhdysvaltain pysyvänä edustajana Natoossa vuodesta 2017 lähtien.

## Yksityiselämä
Hutchison on ollut vuodesta 1978 lähtien naimisissa entisen osavaltion edustajainhuoneen jäsenen Ray Hutchisonin kanssa. Pari otti vuonna 2001 kaksi adoptiolasta, ja Hutchisonilla on lisäksi kaksi aikuista tytärtä edellisestä avioliitosta. Hutchisonien pääasunto sijaitsee Dallasissa. 

## Lähteet
### Viitteet
John Cornyn

**John Cornyn III** (s. 2. helmikuuta 1952 Houston, Texas) on yhdysvaltalainen lakimies ja republikaanipoliitikko, joka on edustanut Texasia Yhdysvaltain senaatissa 2. joulukuuta 2002 lähtien. Ennen valintaansa senaattiin hän toimi muun muassa kotiosavaltionsa korkeimman oikeuden jäsenenä vuosina 1990–1997 sekä sen oikeusministerinä vuosina 1999–2002.  

## Lähteet
Orrin Hatch

**Orrin Grant Hatch** (22. maaliskuuta 1934 Pittsburgh, Pennsylvania – 23. huhtikuuta 2022) oli yhdysvaltalainen republikaanipoliitikko. Hän edusti Utahia Yhdysvaltain senaatissa vuodesta 1977 vuoteen 2019. Hän oli mormoni.

## Kunnianosoituksia

*  Romanian tähden ritarikunta (Romania, 2017)
*  Presidential Medal of Freedom (USA, 2018)
*  Herttua Branimirin ritarikunta (Kroatia, 2018)

## Lähteet
Suur-Ii

**Suur-Ii** on viimeistään vuonna 1477 itsenäiseksi seurakunnaksi eli kirkkopitäjäksi ja vuonna 1445 hallintopitäjäksi tulleen, Pohjois-Pohjanmaalla sijaitsevan Iin pitäjän aiemmasta alueesta historiantutkimuksessa käytetty nimitys.

## Suur-Iin kunnat

Seuraavat nykyiset Suomen kunnat ja takaisin Iihin liitetty Kuivaniemi olivat osana historiantutkimuksessa Suur-Iiksi nimitettyä Iin pitäjää (suluissa omaksi kunnaksi muodostumisvuosi tai kun nykyistä kuntaa vastaava itsenäinen seurakunta on muodostunut):

*Haukipudas (Iin kappeliseurakunta 1630,Ylikiimingin kappeliseurakunnaksi 1858, kunta vuoden 1865 jälkeen)
*Ii (kappeliseurakunta vuosien 1340 ja 1374 välillä, itsenäinen seurakunta vuosien 1445 ja 1477 välillä, kunta vuoden 1865 jälkeen) 
*Kiiminki (Alakiiminki, kappeliseurakunta 1781, itsenäinen seurakunta 1858) 
*Kuivaniemi (itsenäinen seurakunta 1919, kunta vuoden 1865 jälkeen)
*Pudasjärvi (itsenäinen seurakunta 1639, pysyi osana Iin hallintopitäjää, kunta vuoden 1865 jälkeen)
*Ranua (osaksi Pudasjärven seurakuntaa 1639, pysyi osana Iin hallintopitäjää, kunta ja itsenäinen seurakunta 1917)
*Simo (siirtyi Kemin hallintopitäjään 1608)
*Taivalkoski (osaksi Pudasjärven seurakuntaa 1639, pysyi osana Iin hallintopitäjää, kunta vuoden 1865 jälkeen)
*Yli-Ii (itsenäinen seurakunta 1917, kuntana 1924)
*Ylikiiminki (Iin kappeliseurakunta 1765, Ylikiimingin kappeliseurakunnaksi 1858, kunta vuoden 1865 jälkeen)

## Lähteet

## Aiheesta muualla
* 
*
Lockarpin kirkko

**Lockarpin kirkko** () on kirkkorakennus Lockarpissa, Ruotsin kolmanneksi suurimmassa kunnassa Malmössä. Nykyisen kirkon perustamisajankohta on epäselvä, mutta se on ollut kuitenkin olemassa jo keskiajalla ja osa perustuksista on todennäköisesti 1200-luvulta. Kirkko uudistettiin kokonaan vuosina 1885–1886 arkkitehti William Kleinin suunnitelmien mukaan, jotka olivat arkkitehti Ernst Jacobssonin muokkaamat. Kirkon alttari on peräisin vuodelta 1706 ja saarnatuoli vuodelta 1589.

## Lähteet

## Aiheesta muualla
Robert Bennett (poliitikko)

**Robert Foster ”Bob” Bennett** (18. syyskuuta 1933 Salt Lake City, Utah – 4. toukokuuta 2016 Arlington, Virginia) oli yhdysvaltalainen republikaanipoliitikko. Hän edusti Utahia Yhdysvaltain senaatissa kolme kuusivuotiskautta, vuodesta 1993 vuoteen 2011. Häntä ennen myös hänen isänsä Wallace F. Bennett oli edustanut Utahia senaatissa, vuodesta 1951 vuoteen 1974. Ennen valintaansa senaattiin Robert Bennett työskenteli Franklin Quest -yrityksen toimitusjohtajana vuodesta 1984.   

## Lähteet
Neitsytlinna

**Neitsytlinna** on Lohjan 8. kaupunginosa, ja sijaitsee noin 1,5 kilometriä Lohjan keskustasta lounaaseen. Se on saanut nimensä maastonmuodoiltaan erikoiselta, moreenista muodostuneesta kumpareesta joka kohoaa selvästi ympäristöään korkeammalle. Kumpareen syntyyn ovat vaikuttaneet samat geologiset tapahtumat jääkauden aikana, jotka synnyttivät Lohjanharjun. Kukkulan laki on luonnonsuojelualue. 

Kaupunginosassa sijainnut Neitsytlinnan koulu lakkautettiin 2010-luvun puolivälissä.

## Lähteet
Patty Murray

**Patricia Lynn ”Patty” Murray** (o.s. **Johns**, s. 11. lokakuuta 1950 Seattle, Washington) on yhdysvaltalainen demokraattipoliitikko. Hän on istunut Washingtonin osavaltion senaatissa vuosina 1989–1992 ja sittemmin Washingtonin edustajana Yhdysvaltain senaatissa 3. tammikuuta 1993 alkaen.   

Murraylla ja hänen miehellään Rob Murraylla on kaksi lasta.

## Lähteet
Maria Cantwell

**Maria E. Cantwell** (s. 13. lokakuuta 1958 Indianapolis, Indiana) on yhdysvaltalainen demokraattipoliitikko. Hän on edustanut Washingtonin osavaltiota Yhdysvaltain senaatissa 3. tammikuuta 2001 alkaen. Vuosina 1993–1995 hän oli Yhdysvaltain edustajainhuoneen jäsen.  

Cantwell on valmistunut Ohiosta Miamin yliopistosta 1980 ja täydentänyt sen jälkeen opintojaan Luxemburgissa *Miami University European Centerissä*. Hän työskenteli tämän jälkeen PR-konsulttina. Vuosina 1987–1993 hän oli Washingtonin osavaltioparlamentin jäsen. Vuonna 1993 hän tuli ensimmäisen kerran valituksi Yhdysvaltain edustajainhuoneeseen. Vuoden 1995 vaaleissa hän menetti paikkansa, mutta sai vuoden 2000 vaaleissa Washingtonin osavaltiosta paikan Yhdysvaltain senaatissa. Tämän paikan hän on pystynyt uusimaan vuosina 2006 ja 2012.
## Lähteet
Buzz Lightyear Avaruusranger: Seikkailu alkaa

**Buzz Lightyear Avaruusranger: Seikkailu alkaa** () on *[[Toy Story]]* -elokuvan Buzz Lightyear -hahmon pohjalta tehty vuonna 2000 valmistunut piirrosanimaatioelokuva. Elokuva ei tullut elokuvateattereihin, vaan se julkaistiin suoraan VHS- ja DVD-muodoissa.

Piirroselokuva kertoo Buzz Lightyear -avaruusrangerin seikkailuista ja taisteluista pahaa keisari Zurgia vastaan. 

## Suomalaiset ääninäyttelijät
Listassa vain pieni osa ääninäyttelijöistä.

## Aiheesta muualla
*
Jay Rockefeller

**John Davison "Jay" Rockefeller IV** (s. 18. kesäkuuta 1937) on yhdysvaltalainen demokraattisen puolueen poliitikko. Hän on toiminut aiemmin Länsi-Virginian kuvernöörinä vuosina 1977–1985. 

Rockefeller aloitti 1966 Länsi-Virginian edustajainhuoneessa ja 3. tammikuuta 1985 Länsi-Virginian edustajana Yhdysvaltain senaatissa, jonka jäsen hän oli 3. tammikuuta 2015 saakka. 

Rockefeller on liikemies John D. Rockefellerin pojanpojanpoika ja siten sukua Rhode Islandin senaattori Nelson W. Aldrichille, pankkiiri David Rockefellerille, Arkansasin kuvernööri Winthrop Rockefellerille, entiselle varapresidentti Nelson A. Rockefellerille sekä entisen Illinoisin senaattori Charles H. Percyn vävy ja Arkansasin varakuvernöörin Winthrop Paul Rockefellerin serkku. Jay Rockefeller edustaa kuitenkin demokraatteja, sukunsa perinteiden vastaisesti.

## Lähteet
* Rockefeller, John Davison IV (Jay), (1937 - )
Nerja

**Nerja** on kunta Etelä-Espanjassa. Se kuuluu Andalusian itsehallintoalueeseen. Noin 21&nbsp;000 asukkaan Nerja sijaitsee 50 kilometriä Málagasta itään Aurinkorannikon alueella. Maatalous tuottaa mm. oliiveja, avokadoja ja mangoja.

Nimi Nerja tulee maurilaisesta sanasta "naricha", joka tarkoittaa runsasta ja kosteaa kevättä. Alue onkin rehevää ja hedelmällistä.

## Historia
Maanviljely- ja kalastajakylää alettiin luoda lomakeskukseksi 1960-luvulla. Tarkkaa rakennuskaavaa mukaillen siitä tehtiin profiililtaan matala. Alueelle ei ole rakennettu korkeita hotelleja.

## Nähtävyydet
Nerjassa on Euroopan suurimpiin kuuluva tippukiviluola, joka on paikkakunnan merkittävin ja Espanjan merkittävimpiin kuuluva nähtävyys. Luolasta on löydetty luolamaalauksia paleoliittiselta kaudelta ja myös varhaisemmilta kausilta olevia muinaisjäänteitä.

## Galleria

Nerja.jpg|Ilmakuva Nerjasta
Tiedosto:Nerja entree ville.JPG|Näkymä saavuttaessa Nerjaan.
View on Nrja.jpg|Nerja sijaitsee historiallisella La Axarquían alueella.
Nerja - Karma Guen 2008 - 289.jpg|Playa de Burriana on 700 m pitkä ranta-alue Nerjassa.
Jt plaza de espania nerja.JPG|Plaza de España
Urbanización en Nerja2.jpg|Nerjalaisia asuintaloja.
Nerja, house on the street "Calle Pintada".jpg|Calle Pintada
Church of El Salvador Nerja 2014.jpg|Iglesia de El Salvador


## Lähteet

## Aiheesta muualla

* Nerjan viralliset kotisivut
Jim Webb

**James Henry ”Jim” Webb, Jr.** (s. 9. helmikuuta 1946 St. Joseph, Missouri) on yhdysvaltalainen demokraattipoliitikko. Hän edusti Virginiaa Yhdysvaltain senaatissa tammikuusta 2007 tammikuuhun 2013. Vuoteen 2006 saakka Webb oli puoluekannaltaan republikaani, mutta vaihtoi sitten demokraatteihin.

Webb on Vietnamin sodan veteraani ja toiminut muun muassa Yhdysvaltain laivastoministerinä vuosina 1987–1988.  

Heinäkuussa 2015 Webb asettui demokraattien esivaaliehdokkaaksi vuoden 2016 presidentinvaaleihin.

Puolustusministeri James Mattisin erottua virastaan vuoden 2018 lopulla, Jim Webbistä spekuloitiin presidentti Trumpin hallituksen uutta puolustusministeriä. 

## Teokset
* 
* 

## Lähteet

## Aiheesta muualla
Dramacydal

**Dramacydal** joka tunnettiin myös nimillä **Thoro Headz** ja **Young Thugz**, on rap-trio johon kuuluivat Yafeu "Young Hollywood" Fula (aka Yaki Kadafi), Katari "K-Dogg" Cox (aka K.Kastro) ja Malcom "Big Mal" Greenridge (aka E.D.I Mean). Ryhmä perustettiin sen jälkeen kun Kastro ja E.D.I. muuttivat Manhattanilta New Jerseyhyn ja tapasivat Kadafin. Lopulta he ottivat yhteyttä Kadafin lapsuudenystävään 2Paciin ja he pääsivät esiintymään kahdessa kappaleessa 2Pacin kolmannella sooloalbumilla ''Me Against the World''. Dramacydal vaihtoi lopulta nimeään Tha Outlawziksi jonka 2Pac perusti, ja johon otettiin lisää jäseniä.

## Katso myös

* Outlawz

## Aiheesta muualla

* Dramacydal Resource 
* KadafiLegacy.com - Omistettu Dramacydal jäsenelle - Yaki Kadafi
Suomalaisen rannikkotykistön kalusto (talvi- ja jatkosota)

**Suomalaisen rannikkotykistön kalusto** talvi- ja jatkosodan aikana koostui pääasiallisesti venäläisten vetäytyessään (Suomen itsenäistymisen jälkeen vuonna 1917) jättämästä kalustosta, jonka poissiirtämiseen ei jäänyt aikaa tai sitä ei ollut mahdollista siirtää kuljetusvaikeuksien vuoksi.

## Talvi- ja jatkosotien aikaista rannikkotykkikalustoa

*152/45 C
*254/45 D
*305/52 O

## Lähteet
*
Charlie Quintana

**Charlie ”Chalo”  Quintana** (29. tammikuuta 1962 – 13. maaliskuuta 2018) oli yhdysvaltalainen rumpali, joka tunnettiin monipuolisesta urastaan rockin, punkin ja roots-musiikin maailmassa. Hän oli erityisesti arvostettu studiorumpali ja bändijäsen, joka soitti useissa merkittävissä kokoonpanoissa – muun muassa The Plugzissa, Social Distortionissa, Izzy Stradlin & the Ju Ju Houndsissa, Soul Asylumissa sekä Bob Dylanin ja Joan Osbornen yhtyeissä.

## Elämä ja ura
Charlie Quintana syntyi El Pasossa Texasissa. Tulevat yhtyetoverit The Plugzin laulaja-kitaristi Tito Larriva ja basisti Barry McBride houkuttelivat hänet 16-vuotiaana Kaliforniaan. The Plugzin ensimmäisen singlen ”Move” / ”Let Go” kannessa on Whisky a Go-Go -klubin pukuhuoneen wc-kopissa otettu valokuva nuoresta Charlie Quintanasta.

The Plugz julkaisi kaksi albumia: *Electrify Me* vuonna 1979 ja *Better Luck* vuonna 1981, ennen kuin yhtye muuntui Cruzadosiksi, jossa soittivat edelleen Quintana ja Larriva. Yhtyeen musiikki muuttui samalla roots rockiksi. Cruzados sai tunnustusta monilta valtavirran rockmuusikoilta, kuten Bob Dylanilta, John Fogertylta, David Byrnelta ja Brian Setzeriltä. 

Huolimatta arvostettujen muusikoiden ylistyksestä Cruzados ei koskaan saavuttanut suurta kaupallista menestystä, ja yhtye hajosi vuoteen 1990 mennessä. Tällöin Charlie Quintana liittyi yhtyeeseen The Havalinas, akustiseen punk-roots rock -yhtyeeseen. Havalinas-jakson jälkeen Quintana liittyi vuonna 1992 Guns N’ Rosesin perustajajäsenen Izzy Stradlinin uuteen rock-yhtyeeseen Izzy Stradlin & the Ju Ju Hounds, joka toimi noin kahden vuoden ajan. 

Quintana kiersi ja levytti myös X-yhtyeen basistin John Doen yhtyeen kanssa. Hän oli hetken aikaa myös Agent Orange punk-yhtyeen jäsen ja soitti sen vuoden 1996 albumilla *Virtually Indestructible*. Quintana kiersi Social Distortion -yhtyeen jäsenen Mike Nessin yhtyeessä ja soitti rumpuja hänen toisella sooloalbumillaan *Under the Influences* (1999).

Vuonna 2000 Quintana liittyi Social Distortioniin. Hän oli mukana Social Distortionin paluualbumilla *Sex, Love and Rock ’n’ Roll* (2004) sekä kokoelmalla *Greatest Hits* (2007). Huhtikuussa 2009 Quintana jätti Social Distortionin.

Charlie Quintana kuoli 2018 sydänkohtaukseen kotonaan Cancúnissa.

## Lähteet
Maria Järvenhelmi

**Maria Järvenhelmi** (alk. **Maria Vähälä**, s. 14. kesäkuuta 1975) on suomalainen näyttelijä. Hän on näytellyt esimerkiksi elokuvan *[[Bad Luck Love]]n* Inkana ja *[[Rölli ja metsänhenki]]* -elokuvan Milli Menninkäisenä. Hän on valmistunut Teatterikorkeakoulusta. Hän vaihtoi sukunimensä valmistuttuaan näyttelijäksi, sillä halusi pitkällä sukunimellä erottua elokuvien lopputeksteissä. Järvenhelmi oli mukana Nelosen *[[Stage (televisiosarja)|Stage]]*-ohjelman yhtenä tähtivalmentajana. Järvenhelmen luotsaama kuoro putosi toisena.

Maria Järvenhelmi on esiintynyt myös rap-artistina taiteilijanimellä **Meno-Anu** yhtyeessä Notkea Rotta.

## Yksityiselämä
Järvenhelmen äiti on entinen diplomaatti ja elokuva-alan vaikuttaja Kirsi Tykkyläinen. Järvenhelmi meni naimisiin muusikko Valo Lankisen kanssa helmikuussa 2015, ja he jättivät eroanomuksen tammikuussa 2016.

## Filmografia

* *[[Kuningas lähtee Ranskaan (elokuva)|Kuningas lähtee Ranskaan]]* (1986)
* *[[Amor ampuu ohi]]* (1990)
* *[[Muuttolinnun aika]]* (1991)
* *[[Hiekkamorsian]]* (1998)
* *[[Säädyllinen murhenäytelmä (elokuva)|Säädyllinen murhenäytelmä]]* (1998)
* *[[Rukajärven tie (elokuva)|Rukajärven tie]]* (1999)
* *[[Hylätyt talot, autiot pihat]]* (2000)
* *[[Bad Luck Love]]* (2000) 
* *[[Taivas tiellä]]* (2000)
* *[[Pieni pyhiinvaellus]]* (2000)
* *[[Vera, nadezhda, krov']]* (2000)
* *[[Korkeajännitystä – eli sähköä kotiin kuljetettuna]]* (2001)
* *[[Kaverille ei jätetä]]* (2001)
* *[[Rölli ja metsänhenki]]* (2001)
**[[Kotikatu]]* (2002)
* *[[Haaveiden kehä]]* (2002)
* *[[Hupiklubi]]* (2002)
* *[[Rikospoliisi Maria Kallio]]* (2003)
* *[[Mosku – lajinsa viimeinen]]* (2003)
* *[[Tie Eedeniin]]* (2004)
* *[[Saunavuoro]]* (2004)
* *[[Game Over (vuoden 2005 elokuva)|Game Over]]* (2005)
* *[[Meidän jengi]]* (2005)
* *[[Laitakaupungin valot]]* (2006) 
* *[[Röllin sydän]]* (2007) 
* *[[Rööperi (elokuva)|Rööperi]]* (2009)
* *[[Haarautuvan rakkauden talo]]* (2009)
* *[[Harjunpää ja pahan pappi]]* (2010)
* *[[Vares – Pahan suudelma]]* (2011) 
* *[[Tappajan näköinen mies (televisiosarja)|Tappajan näköinen mies]]* (2011) 
* *[[Vares – Huhtikuun tytöt]]* (2011)
* *[[Vares – Sukkanauhakäärme]]* (2011)
* *[[Vuosaari (elokuva)|Vuosaari]]* (2012)
* *[[Vares – Uhkapelimerkki]]* (2012)
* *[[Vares – Pimeyden tango]]* (2012)
* *[[The Role]]* (2013)
* *[[Kalervo Palsa ja kuriton käsi]]* (2013)
* *[[Kynsin hampain]]* (2016)
* *[[Toivon tuolla puolen]]* (2017)
* *[[Aallonmurtaja (televisiosarja)|Aallonmurtaja]]* (2017)
* *[[Pahan väri]]* (2021)

## Diskografia
* Notkea Rotta: *Pöhinää* (Karelia 2001) CDS 
* Notkea Rotta: *[[Panokset piippuun, pöhinät pönttöön]]* (Karelia 2002) CD
* Notkea Rotta: *Kaupungin vauhdissa EP* (Monsp 2004) CD, 12"
* Notkea Rotta: *[[Itä meidän]]* (Monsp 2005) CD, LP

## Lähteet

## Aiheesta muualla
* Tyttörap tulee – Bitches and ho's, Ylioppilaslehti 13.12.2002
* 
*
Luettelo Suomen ilmatorjunnan kalustosta talvi- ja jatkosodassa

**Suomalaisen ilmatorjunnan kalusto** talvi- ja jatkosodassa käsitti mm. seuraavia aseita (joiden ominaisuuksia seuraavassa taulukossa esitellään):

## Katso myös
*Talvisodan ilmatorjunta
*Talvisodan suomalaiset ilmatorjuntayksiköt
*Jatkosodan suomalainen ilmatorjunta
*Suomalaisen ilmatorjunnan kalustomäärän kehitys vuosina 1941–1944

## Lähteet
*
*
*Ilmatorjuntaupseeriyhdistys ry: Ilmatorjuntamiehen opas / 
*

### Viitteet
Johnny ”J”

**Johnny Lee Jackson** (28. elokuuta 1969 – 3. lokakuuta 2008), joka tunnetaan paremmin nimellä **Johnny J**, oli monta platinalevyä tuottanut musiikkituottaja, joka tunnetaan parhaiten 2Pacin albumien *[[Me Against the World]]* ja *[[All Eyez on Me]]* tuottamisesta. 

Hän syntyi Juarezissa Meksikossa vuonna 1969 ja nousi kuuluisuuteen South Central Los Angelesista. Johnny ”J” omisti Klock Work Entertainmentin. Hän teki itsemurhan 3. lokakuuta losangelesilaisessa vankilassa, jossa hän odotti tuomiota rattijuopumuksesta.

Johnny J aloitti ammattimaisen tuottamisen vuonna 1987. Hänen ensimmäinen kappaleensa oli Candymanin ”Knockin Boots”. Johnny J on työskennellyt lukuisten artistien kanssa kuten 2Pacin, Mark Wahlbergin ja Jon B:n.

Jackson julkaisi esikoisrap-albuminsa *I Gotta Be Me* vuonna 1995. Albumi jäi hänen ainoaksi soolojulkaisuksi.

Johnny J esiintyi vuonna 2004 kappaleessa ”Never Forget” yhdessä Val Youngin ja Tha Outlawz jäsen Napoleonin kanssa. Kappale on kunnianosoitus Tupacille. Kappaleesta on kuvattu myös pienellä budjetilla musiikkivideo.

MrMakaveli.net-sivulle antamassaan haastattelussa Jackson kertoi työstävänsä vuodelle 2008 Tatyana Alin uutta albumia *The Light*.

## Diskografia
### Sooloalbumit
*1995: *[[I Gotta Be Me]]*

## Aiheesta muualla

* MySpace
Alakiiminki

**Alakiiminki** oli Suomen entinen kappeliseurakunta vuoteen 1858 asti hallinnollisessa Suur-Iin pitäjässä, jolloin nykyinen Kiimingin kunta perusti itsenäisen oman kunnan. Tällöin Kiiminkiin liitettiin Ylikiimingin ja Haukiputaan kappelit, jotka myöhemmin erosivat omiksi kirkkoherrakunnikseen. Alakiiminki perustettiin vuonna 1691 Iin rukoushuonekunnaksi. Nimitystä Alakiiminki käytettiin erotukseksi Ylikiimingistä ja ylikiiminkiläisistä.

## Lähteet
Waimangun geysir

**Waimangun geysir** sijaitsi lähellä Rotoruaa, Uudessa-Seelannissa. Se oli toiminnassa ollessaan maailman voimakkain geysir. Sen kerrottiin purkautuessaan suihkuttaneen vettä jopa 500 metrin korkeuteen. Geysir lakkasi toimimasta vuonna 1904 maanvyöryn muutettua pohjaveden virtausta.

Waimangun geysir on suurin tunnettu geysir maailmassa. Se oli aktiivinen vuodesta 1900 vuoteen 1904. Geysirin purkauksissa lensi usein veden lisäksi kiviä ja mutaa. Maoriksi Waimangu viittaakin mustaan veteen. Purkaukset ylsivät usein 150 metrin korkeuteen ja silloin tällöin suurissa purkauksissa vettä syöksyi jopa 460 metrin korkeuteen. Suurin nykyisin aktiivinen geysir Steamboat Yhdysvalloissa purkautuu noin 100 metrin korkeuteen.

Geysir alkoi nopeasti houkutella paikalle turisteja. Vuosien 1902–1903 talvella turisteille rakennettiin paikalle majoitusta. Geysirin aktiivisuus lisääntyi vuoden 1903 aikana, mikä veti paikalle entistä enemmän kävijöitä. Samana vuonna 30. elokuuta Joseph Warbrick, entinen rugbymaajoukkueen pelaaja, oli johtamassa oppaana joukkoa turisteja. Matkalla geysir purkautui yllättäen voimakkaasti, minkä takia Warbrick ja kolme turistia menehtyivät.

## Lähteet
Burundin sisällissota

**Burundin sisällissota** oli Burundissa, Afrikassa käyty pitkäaikainen sisällissota, joka käytiin vuosina 1993–2006. Ennen sotaa maassa oli tehty useita vallankaappauksia ja mittavia kapinoita. Sodan aikana valtio koki mittavia menetyksiä ja useita maan valtiopäämiehiä ja poliitikkoja surmattiin. Rauhansopimus kirjoitettiin vuonna 2006, tosin epävarmuus maan sisäpolitiikassa vallitsee yhä.

## Lähteet

## Aiheesta muualla
* Globalis.fi Burundin konflikti
Amaru Entertainment

**Amaru Entertainment** on levy-yhtiö, jonka perusti Tupac Shakurin äiti Afeni Shakur vuonna 1997. Amaru Entertainmentin toimenkuvana on Tupacin ennen julkaisemattomien kappaleiden julkaisu uusilla albumeilla. Yhtiöllä on myös päätösvalta kaikkiin Tupacin ennen julkaisemattomiin kappaleisiin. Tupacin kuoleman jälkeen Amaru on julkaissut uusintajulkaisuina *[[2Pacalypse Now]]*-, *[[Strictly 4 My N.I.G.G.A.Z...]]*-, *[[Thug Life Vol. 1]]*- ja *[[Me Against the World]]* -albumit. Amaru Entertainment on julkaissut yhteensä kymmenen postuumia albumia Tupacilta sekä yhden dokumenttielokuvan .

## Artisti

**Tupac Amaru Shakur** (16. kesäkuuta 1971 New York, Yhdysvallat – 13. syyskuuta 1996 Las Vegas, Nevada, Yhdysvallat) on Yhdysvaltain parhaiten myynyt hip hop -artisti ja näyttelijä. Tupac käytti artistinimenään lyhennettä "2Pac". Myöhemmin hän käytti myös artistinimeä "Makaveli". Tupac on myynyt maailmanlaajuisesti yli 80 miljoonaa levyä ja pelkästään Yhdysvalloissa yli 50 miljoonaa albumia. Monet fanit, kriitikot ja ammattialojen sisäpiiriläiset ovat määritelleet 2Pacin kaikkien aikojen parhaimmaksi rap-artistiksi.

## Julkaistut albumit

*1997 – *[[R U Still Down? (Remember Me)]]* 
*1998 – *[[Greatest Hits (2Pac)|Greatest Hits]]* 
*1999 – *[[Still I Rise]]*
*2001 – *[[Until the End of Time]]*
*2002 – *[[Better Dayz]]* 
*2003 – **'
*2004 – ''[[Loyal to the Game]]'' 
*2006 – ''[[Pac's Life]]''
*2007 - '' [[Best of 2Pac Part 1: Thug]]''
*2007 - '' [[Best of 2Pac Part 2: Life]]''

== Filmografia ==

* **' (2003)

## Lähteet
Tohtori Dorcas

**Tohtori Lemuel Dorcas** on Marvel-kustantamon sarjakuvissa esiintyvä superroisto. Hahmon ensiesiintyminen tapahtui amerikkalaisen *Sub-Mariner*-lehden viidennessä numerossa (1968). Hahmon loivat Roy Thomas ja John Buscema. 

## Historia

Tohtori Lemuel Dorcas oli meribiologi, geneetikko, keksijä ja maailman hallintaa halajava valloittaja. Dorcas on vastuullinen olympiauimari Todd Arlissin muuttamisesta Tiikerihaiksi. Dorcas altisti pahasti vammautuneen Arlissin lukuisilla geneettisille kokeille, joiden avulla Arliss parani vammoistaan. Tohtori Dorcasin motiivit olivat kuitenkin pahantahtoiset, koska hän suunnitteli käyttävänsä Tiikerhaita välineenään maailmanvalloituksessa. Dorcas lähetti useita robotteja tutkimaan merenpohjaa sopivien hailajien löytämiseksi, jotta tämä voisi käyttää näiden geneettistä ainesta Arlissin parantamisessa. Sattumalta Kapteeni Ihmeen kanssa taistellut Namor kuitenkin löytyi uupuneena merenpohjasta. Dorcas päätti hyödyntää Namorin geneettistä materiaalia yhdessä julmimpien haiden kanssa ja loi Arlissista Tiikerihain. Tiikerihai ei kuitenkaan ollut yhteistyöhaluinen Dorcasin kanssa ja karkasi laboratoriosta. 

Myöhemmin Dorcas yritti Lohikäärmemiehen avulla nujertaa Namorin, mutta epäonnistui. Raivostuneena Dorcas solmi liiton atlantislaisen sotalordi Krangin kanssa. Krang antoi tohtori Dorcasille koekappaleeksi uskollisen seuraajansa Orkan, jolle Dorcas antoi kokeillaan tappajavalaan voimat. Krang ja Dorcas käyttivät Orkan voimia ja lukuisia tappajavalaita apunaan hyökätessään Atlantikseen. Namorin ja Tiikerihain väliintulo kuitenkin estivät kaksikon suunnitelmat. 

Dorcas ja Krang solmivat myöhemmin salaisen liiton Byrrahin kanssa. Kolmikko yritti estää Namorin kruunauksen Atlantiksen prinssiksi ja nostaa valtaistuimelle Namorin sijaan Byrrah. Namor vangitsi Dorcasin ja Krangin, jotka paljastivat, että Byrrah yritti juonillaan kohota hallitsijaksi. Myöhemmin Dorcas hyökkäsi jälleen Namoria vastaan Tiikerihain ja Attuman kanssa. Seuranneessa rajussa taistelussa Namorin kanssa yksi Dorcasin koneista kaatui tämän päälle murskaten pahansuovan tiedemiehen kuoliaaksi.

## Voimat ja varusteet
Tohtori Dorcas omaa ikäisensä aktiivisesti kuntoilevan miehen fyysiset voimat. 

Hänen todellinen voimansa on Dorcasin terävä äly ja mahtava tietous genetiikasta, jonka avulla hän on kyennyt sulauttamaan yhteen atlantislaisten ja merenelävien geneettisiä koodeja. Täten Dorcas on luonut useita yliluonnollisen voimakkaita olentoja. 

Dorcas on myös mestarillinen insinööri ja on luonut useita uusia kehittyneitä hyökkäysaseita. 

## Lähteet
*Tohtori Dorcasin profiili Marvunapp-sivustolla
Jatkosodan suomalaiset lentokoneet

**Jatkosodan suomalaiset lentokoneet** käsittivät muun muassa seuraavia lentokoneita:

## Hävittäjäkoneet

*Fokker D.XXI
*Morane-Saulnier M.S. 406
*Brewster F2A Buffalo
*Curtiss P-36 Hawk
*Gloster Gladiator
*Hawker Hurricane
*Fiat G.50
*Messerschmitt Bf 109

## Pommikoneet
*Bristol Blenheim
*Dornier Do 17
*Junkers Ju 88
*Iljušin DB-3
*Tupolev SB-2

## Katso myös
*Luettelo Suomen ilmavoimien ilma-aluksista

## Lähteet
*Valitut Palat 1983: Suomi Sodassa /
Lambda-CDM-malli

**&Lambda;CDM** tai **Lambda-CDM** () eli lambda-kylmä pimeä aine -malli on kosmologinen malli ja nykyinen kosmologian standardimalli. Sillä pyritään selittämään ilmiöt kuten kosminen taustasäteily, maailmankaikkeuden suuren mittakaavan rakenne, ja kiihtyvä maailmankaikkeuden metrinen laajeneminen. Se on yksinkertaisin tunnettu malli, joka on yleisesti yhtäpitävä kokeellisten havaintojen kanssa.

* \Lambda (Lambda) on kosmologinen vakio, joka kuvaa pimeää energiaa, joka ottaa huomioon kaikkeuden kiihtyvän laajenemisen. Kosmologinen vakio kuvataan yleensä termillä \Omega_{\Lambda}, joka on pimeän energian osuus kaikkeuden kokonaisenergiatiheydestä. Nykyisin, \Omega_{\Lambda}\simeq 0.74, joten 74&nbsp;% maailmankaikkeuden energiatiheydestä on pimeää energiaa.

* Kylmä pimeä aine on malli, jossa pimeä aine on kylmää (eli se ei ole Maxwell–Boltzmann jakautunutta), ei-baryonista, keskenään törmäilemätöntä pölyä. Tämä komponentti muodostaa 22&nbsp;% kaikkeuden energiatiheydestä ja loput 4&nbsp;% ovat "tavallista" ainetta ja energiaa, joka muodostaa planeetat, tähdet ja kaasupilvet.